पाएं अपने शहर की ताज़ा ख़बरें और फ्री ई-पेपरडाउनलोड करें
निकटवर्ती गांव खरींडवा में एक युवक से मारपीट और जातिसूचक शब्द कहने के आरोप में गांव के ही पिता पुत्र के खिलाफ मामला दर्ज किया है। शिकायत में रणवीर सिंह ने बताया कि वह मजदूरी का काम करता है और उसने गांव के ही विकास का भूसा बांधने का ठेका लिया है।
शुक्रवार देर शाम वह अपने पिता गुरनाम और भाई सुशील के साथ भूसा उतार रहा था। इसी बीच धर्मवीर और उसका बेटा अमन वहां पर आए। उनसे भूसा उतरवाने के लिए कहा। इस पर उसने मना कर दिया। इस पर दोनों गाली गलौज करने लगे। इसी बीच धर्मवीर ने डंडे से उसकी पिटाई की और उनके बेटे अमन ने उसे थप्पड़ मारे और जाति सूचक शब्द कहे। पुलिस ने मामला दर्ज कर जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn